L. Köteles, poslanec: (2002-05-23):
M. Andel, podpredseda NR SR: Ďakujem. Pýtam sa druhého navrhovateľa, či chce vystúpiť. Nie. Pýtam sa spoločného spravodajcu k obidvom návrhom zákonov, či chce vystúpiť. Pán Halmeš vystúpil. Ďakujem. Dámy a páni, prerušujem rokovanie o tomto našom bode programu. Teraz odovzdávam slovo podpredsedovi parlamentu pánovi Presperínovi. Nech sa páči. I. Presperín, podpredseda NR SR: Vážení páni poslanci, panie poslankyne, pristúpime k hlasovaniu o jednotlivých prebratých návrhoch zákonov a potom by sme rokovali o zákonoch, ktoré vláda predkladá do skráteného legislatívneho konania. Poprosím vás, aby ste sa pripravili na hlasovanie o jednotlivých návrhoch zákonov. Prosím, keby ste sa najskôr prezentovali. Buďte takí dobrí, prezentujte sa. (Reakcia z pléna.) Len sa prezentujeme, áno. Prezentujeme sa, nehlasujeme. Buďte takí dobrí, prezentujte sa, páni poslanci. Žiadam vás, aby ste sa dostavili do rokovacej sály na hlasovanie, páni poslanci, ktorí ste v budove Národnej rady. Hlasujeme, prezentujeme sa. Je prítomných 90 poslancov. Môžeme teda pristúpiť k hlasovaniu o jednotlivých bodoch programu. Vážení páni poslanci, budeme hlasovať postupne. Najskôr pristúpime k hlasovaniu v druhom čítaní o vládnom návrhu zákona o obrane Slovenskej republiky (tlač 1312). Pýtam sa pána spoločného spravodajcu Jozefa Tuchyňu, či môžeme pristúpiť k hlasovaniu. Ak áno, nech sa páči, prosím podľa § 83 ods. 3 zákona o rokovacom poriadku. Nech sa páči. J. Tuchyňa, poslanec: Ďakujem, pán podpredseda. (Ruch v sále.) Vážené kolegyne, kolegovia, poprosím vás, aby ste venovali pozornosť hlasovaniu, pretože z rozpravy vyplynuli niektoré návrhy, ktoré musíme zohľadniť, predovšetkým pri návrhoch, ktoré podal pán poslanec Andrejčák. Zároveň, keď dovolíte, by som sa ho opýtal, ako si predstavuje hlasovať o svojich návrhoch. I. Presperín, podpredseda NR SR: Pán poslanec Andrejčák má slovo, bol vyzvaný spravodajcom. Nech sa páči. I. Andrejčák, poslanec: Ďakujem za slovo. Vzhľadom na to, že niektorí poslanci tú chýbali a je nedorozumenie, ktoré body som žiadal vybrať zo spoločnej správy na osobitné hlasovanie, dovoľte mi, aby som ich znova prečítal. Sú to body 3, 8, 23, 26, 29 a 30. I. Presperín, podpredseda NR SR: Na osobitné hlasovanie. Zo spoločnej správy. I. Andrejčák, poslanec: Na osobitné hlasovanie. Ďakujem. Áno. I. Presperín, podpredseda NR SR: Tak prosím, pán poslanec. J. Tuchyňa, poslanec: Ďakujem. Poprosím pánov poslancov, aby dávali pozor a prečítam ako budeme... Najprv budeme hlasovať o bodoch spoločnej správy. Gestorský výbor navrhol hlasovanie spoločne o bodoch spoločnej správy, ktoré máte uvedené, ale vzhľadom na návrhy pána poslanca Andrejčáka budeme spoločne hlasovať o týchto bodoch spoločnej správy: 1, 2, 4 až 7, 10, 12, 14, 15, 17, 18, 20, 21, 25, 31 až 38, 42. Tieto body gestorský výbor odporúča schváliť. I. Presperín, podpredseda NR SR: Prosím, keby ste hlasovali o týchto bodoch, ktoré pán poslanec uviedol s odporúčaním gestorského výboru schváliť ich. (Hlasovanie.) Prítomných je 106 poslancov, za 105, proti nikto, zdržal sa 1, hlasovali všetci. Uvedené body zo spoločnej správy parlament schválil. J. Tuchyňa, poslanec: Ďalej budeme hlasovať o bodoch spoločnej správy: 9, 11, 13, 16, 19, 22, 24, 27, 28, 39, 40, 41, 43 a 44. Gestorský výbor ich odporúča neschváliť. Dajte, prosím, hlasovať. I. Presperín, podpredseda NR SR: Prosím, hlasujeme o týchto bodoch programu, ktoré gestorský výbor odporúča neschváliť. Hlasujte. Hlasujte. S odporučením gestorského výboru neschváliť ich. (Hlasovanie.) Prítomných je 108 poslancov, za 9, proti 81, zdržalo sa 16, nehlasovali 2. Konštatujem, že uvedené návrhy zo spoločnej správy parlament neschválil. Ďalej. J. Tuchyňa, poslanec: Teraz budeme hlasovať samostatne o bode č. 3. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 3 s odporučením gestorského výboru schváliť ho. Hlasujte. Hlasujte. (Hlasovanie.) Prítomných je 107 poslancov, za 84, proti 18, zdržalo sa 5, hlasovali všetci. Bod č. 3 zo spoločnej správy parlament schválil. J. Tuchyňa, poslanec: Ďalej budeme hlasovať o bode č. 8 samostatne. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 8 s odporučením gestorského výboru schváliť ho. Hlasujte. Hlasujte. (Hlasovanie.) Prítomných je 106 poslancov, za 84, proti 13, zdržalo sa 6, nehlasovali 3. Bod č. 8 je schválený. (Ruch v sále.) J. Tuchyňa, poslanec: Ďalej budeme hlasovať o bode 23... I. Presperín, podpredseda NR SR: Poprosím vás o pokoj, pán poslanci. Sledujte toto hlasovanie. J. Tuchyňa, poslanec: ... o bode 23. Gestorský výbor ho odporúča schváliť. I. Presperín, podpredseda NR SR: Hlasujte o bode č. 23. Gestorský výbor odporúča tento bod schváliť. Hlasujte. (Reakcie z pléna.) J. Tuchyňa, poslanec: Tak to musíte overiť ešte niekde inde, lebo informácie sú hodnoverné, keď sú aspoň kontrolované. I. Presperín, podpredseda NR SR: Pán poslanec, pokoj, prosím. Aj jeden, aj druhý. (Hlasovanie.) Prítomných je 108 poslancov, za 14, proti 43, zdržalo sa 49, nehlasovali 2. Bod č. 23 nebol schválený. J. Tuchyňa, poslanec: Ďalej hlasujeme o bode č. 26. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 26. Gestorský výbor ho odporúča schváliť. Hlasujeme o bode č. 26. (Hlasovanie.) Prítomných je 109 poslancov, za 16, proti 45, zdržalo sa 45, nehlasovali 3. Bod č. 26 nebol schválený. Ďalej. J. Tuchyňa, poslanec: Ďalej hlasujeme o bode č. 29. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 29 zo spoločnej správy. Hlasujte. (Hlasovanie.) Prítomných je 109 poslancov, za 8, proti 47, zdržalo sa 50, nehlasovali 4. Bod č. 26 zo spoločnej správy nebol schválený. Ďalej. J. Tuchyňa, poslanec: Ďalej budeme hlasovať o bode č. 30. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 30. Hlasujeme o bode č. 30. (Hlasovanie.) Prítomných je 109 poslancov, za 14, proti 46, zdržalo sa 47, nehlasovali 2. Bod č. 30 zo spoločnej správy nebol schválený. Prosím. J. Tuchyňa, poslanec: Ďalej hlasujeme o bode č. 45. Gestorský výbor ho odporúčam schváliť. I. Presperín, podpredseda NR SR: Hlasujeme o bode č. 45. Hlasujte. (Hlasovanie.) Prítomných je 109 poslancov, za 6, proti 47, zdržalo sa 53, nehlasovali 3. Bod č. 45 nebol schválený. J. Tuchyňa, poslanec: Hlasujeme o poslednom bode spoločnej správy, a to o bode č. 46. Gestorský výbor ho odporúča schváliť. I. Presperín, podpredseda NR SR: Prosím, hlasujeme o bode č. 46 zo spoločnej správy. (Hlasovanie.) Prítomných je 107 poslancov, za 19, proti 38, zdržalo sa 47, nehlasovali 3. Bod č. 46 zo spoločnej správy nebol schválený. J. Tuchyňa, poslanec: Tým sme vyčerpali hlasovania o všetkých bodoch spoločnej správy. Budeme hlasovať o pozmeňujúcich návrhoch. Prvé pozmeňujúce návrhy podal pán poslanec Andrejčák. Keďže sme v spoločnej správe schválili bod 3, hlasovať o jeho bode 1 a 2 i o bode 3 nemôžeme. Takisto i o bode 4, pretože sme schválili bod 8 spoločnej správy. Takisto nemôžeme hlasovať o jeho štvrtom pozmeňujúcom návrhu. Prosím, aby ste dali hlasovať o bode č. 5 návrhu poslanca Andrejčáka. I. Presperín, podpredseda NR SR: Páni poslanci, hlasujeme o bode č. 5 pána poslanca Andrejčáka. O ostatných bodoch č. 1 až 4 nie je možné hlasovať. Hlasujte o tomto pozmeňujúcom návrhu pána poslanca Andrejčáka. Hlasujeme. (Ruch v sále.) Pokoj prosím. Hlasujte. (Hlasovanie.) Prítomných je 109 poslancov, za 39, proti 31, zdržalo sa 38, nehlasoval 1. Tento návrh pána poslanca nebol schválený. Ďalej. J. Tuchyňa, poslanec: Ďalej prosím, aby sme hlasovali o bode č. 6 pána poslanca Andrejčáka. I. Presperín, podpredseda NR SR: Hlasujeme o bode č. 6 pána poslanca Andrejčáka. Hlasujeme o bode č. 6 pána poslanca Imricha Andrejčáka. (Hlasovanie.) Prítomných je 111 poslancov, za 38, proti 27, zdržalo sa 45, nehlasoval 1. Bod č. 6 pána poslanca Andrejčáka nebol schválený. J. Tuchyňa, poslanec: Ďalej prosím, aby sme hlasovali o bode č. 7 pána poslanca Andrejčáka. I. Presperín, podpredseda NR SR: Bod č. 7, hlasujeme o ňom. Hlasujte o bode č. 7 poslanca Imricha Andrejčáka. (Hlasovanie.) Prítomných je 109 poslancov, za 34, proti 27, zdržalo sa 47, nehlasoval 1. Návrh nebol schválený. (Ruch v sále.) Pán poslanec Cuper, prosím pokoj. J. Tuchyňa, poslanec: Tým sme vyčerpali hlasovania o pozmeňujúcich návrhoch poslanca Andrejčáka. Prosím ďalej, aby ste dali hlasovať o mojich pozmeňujúcich návrhoch. Prosím hlasovať o alternatíve č. 1 ako o celku. I. Presperín, podpredseda NR SR: Hlasujeme o návrhu pána poslanca Tuchyňu, a to o alternatíve č. 1 ako o celku. Prosím, hlasujme. Hlasujte. Hlasujte o návrhu poslanca Jozefa Tuchyňu. (Hlasovanie.) Prítomných je 110 poslancov, za 23, proti 29, zdržalo sa 56, nehlasovali 2. Táto alternatíva ako celok nebola prijatá. Prosím ďalej. J. Tuchyňa, poslanec: Keďže nebola schválená alternatíva č. 1, prosím, pán predsedajúci, aby ste nechali hlasovať o alternatíve č. 2. I. Presperín, podpredseda NR SR: Hlasujeme o alternatíve č. 2 pána poslanca Jozefa Tuchyňu. Hlasujte. Hlasujeme. (Hlasovanie.) Prítomných je 110 poslancov, za 103, proti 1, zdržali sa 4, nehlasovali 2. Konštatujem, že alternatíva č. 2 poslanca Jozefa Tuchyňu bola schválená. J. Tuchyňa, poslanec: Tým sme, pán predsedajúci, vyčerpali hlasovania o všetkých doplňujúcich a pozmeňujúcich návrhoch zo spoločnej správy i o návrhoch, ktoré vyplynuli z rozpravy. Uznesenie výboru ma oprávňuje požiadať vás, aby Národná rada pristúpila ihneď k tretiemu čítaniu. Prosím, aby ste o tomto návrhu dali hlasovať. I. Presperín, podpredseda NR SR: Ďakujem. Dávam hlasovať o prechode tohto návrhu zákona do tretieho čítania. Prosím, páni poslanci, hlasujte, a panie poslankyne, samozrejme. Hlasujeme o postúpení tohto návrhu zákona vlády do tretieho čítania. (Hlasovanie.) Prítomných je 107 poslancov, za 104, proti 1, zdržal sa 1, nehlasoval 1. Konštatujem, že sme schválili tento návrh. Pristúpime teda k tretiemu čítaniu o tomto vládnom návrhu zákona. Páni poslanci, panie poslankyne, otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Pán poslanec Tuchyňa? J. Tuchyňa, poslanec: Áno, prihlásil som sa, ale tuto to nefunguje. (Reakcia z pléna.) Mám, ale tu nefunguje. I. Presperín, podpredseda NR SR: Prosím, pán poslanec. J. Tuchyňa, poslanec: Vážení páni poslanci, panie poslankyne, pretože sme schválili návrhy zo spoločnej správy, predovšetkým k bodu 37, a neschválili sme žiadnu prílohu, a tento bod hovorí „podľa prílohy“, prosím na konci tohto textu škrtnúť, to je legislatívnotechnická. A v bode 3, ktorý sme schválili, po dohode so spracovateľmi a predkladateľmi došlo ku gramatickotechnickej chybe, teda v bode 3 označenom odseku 4 spoločnej správy, prečítam: „Hlavné miesto riadenia obrany štátu je zložené z“. Tu je chyba, má tu byť „je určené pre“. Prosím, aby sme tieto legislatívnotechnické a gramatickotechnické chyby odstránili. I. Presperín, podpredseda NR SR: Ďakujem. Sú nejaké faktické poznámky? Konštatujem, že nie sú k tomuto návrhu pána poslanca. Pán poslanec Kanis ako jediný. Končím možnosť prihlásiť sa s faktickou poznámkou k vystúpeniu pána poslanca Tuchyňu. Pán poslanec Kanis, máš slovo. P. Kanis, poslanec: Keďže Národná rada schválila alternatívu č. 2, v tejto alternatíve je bod 3, kde sa navrhovalo vypustiť prílohu vládneho návrhu zákona o obrane Slovenskej republiky vzhľadom na doplnenie § 15 novým odsekom 6. Ten nový odsek 6 je zo spoločnej správy, pán spravodajca? J. Tuchyňa, poslanec: Nie. Z môjho návrhu. P. Kanis, poslanec: Ktorý je to bod? Ktorý je to nový odsek 6? J. Tuchyňa, poslanec: Tam je vymenovaný. V alternatíve č. 2 na strane 5 môjho návrhu pod bodom 2 doplniť odsek 6 v tomto znení: „územným obvodom územnej vojenskej správy je okres“. P. Kanis, poslanec: Áno, áno, v poriadku. I. Presperín, podpredseda NR SR: Všetko, pán poslanec? Porady by ste si mohli predtým urobiť. Nech sa páči, nikto viac? Pán poslanec Tuchyňa reagoval na túto faktickú poznámku poslanca Pavla Kanisa. Konštatujem, že nikto viac nebol prihlásený. Vyhlasujem teda rozpravu za skončenú. (Ruch v sále.) Pán poslanec, bol podaný návrh, takže dám o tomto návrhu pána poslanca hlasovať, páni poslanci. Hlasujeme o tomto návrhu pána poslanca. Hlasujeme. (Hlasovanie.) Prítomných je 108 poslancov, za 103, proti nikto, zdržali sa 3, nehlasovali 2. Konštatujem, že tento návrh bol schválený. Páni poslanci, budeme... (Reakcie z pléna.) Áno. Páni poslanci, budeme hlasovať o návrhu zákona ako o celku. Prosím, aby sme hlasovali o tomto návrhu zákona ako o celku, páni poslanci. (Reakcia z pléna.) Nevrátili sme, pani poslankyňa, nevrátili sme do druhého čítania. Hlasujeme o návrhu zákona ako o celku. (Ruch v sále.) Nevrátili sme. (Hlasovanie.) Prítomných je 105 poslancov, za 99, proti nikto, zdržali sa 3, nehlasovali. 3. Konštatujem, že sme schválili vládny návrh zákona o obrane Slovenskej republiky. Ďakujem, páni poslanci. (Potlesk.) Ďalej hlasujeme v druhom čítaní o vládnom návrhu zákona o ozbrojených silách Slovenskej republiky (1313). Spoločným spravodajcom bol pán poslanec Ošváth. Pýtam sa, pán spoločný spravodajca, či môžeme pristúpiť k hlasovaniu. Prosím, podľa § 83 ods. 3 zákona pristúpime k hlasovaniu o návrhu zo spoločnej správy. P. Ošváth, poslanec: Pán predsedajúci, napriek tomu, že gestorský výbor odporučil hlasovať o všetkých bodoch spoločnej správy spoločne a tieto schváliť, odporúčam samostatne hlasovať o bode č. 44, pretože tento gestorský výbor na rozdiel od tých ostatných odporúča neschváliť. Odporúčam vám, aby ste dali hlasovať spoločne o bodoch 1 až 43 a o bode 45 spoločnej správy s návrhom gestorského výboru tieto body schváliť. I. Presperín, podpredseda NR SR: Hlasujeme o tých bodoch programu, ktoré uviedol pán poslanec Ošváth. Gestorský výbor ich odporúča schváliť. Hlasujte. (Hlasovanie.) Prítomných je 108 poslancov, za 104, proti nikto, zdržali sa 2, nehlasovali 2. Konštatujem, že tieto návrhy zo spoločnej správy gestorského výboru boli schválené osobitne. Prosím ďalej. P. Ošváth, poslanec: Ďalej hlasujeme, pán predsedajúci, o bode 44 spoločnej správy s návrhom gestorského výboru neschváliť ho. I. Presperín, podpredseda NR SR: Hlasujeme o tomto bode programu. Gestorský výbor ho odporúča neschváliť. Hlasujte. Hlasujte s odporučením gestorského výboru neschváliť ho, hoci sme o tomto návrhu nemuseli hlasovať. (Hlasovanie.) Prítomných je 110 poslancov, za 9, proti 72, zdržalo sa 28, nehlasoval 1. Tento návrh nebol schválený. Všetky návrhy, pán poslanec? P. Ošváth, poslanec: Áno, boli to všetky návrhy. Pán predsedajúci, uznesenie výboru ma oprávňuje požiadať vás, aby Národná rada ihneď pristúpila k tretiemu čítaniu a zároveň aby ste nechali hlasovať. I. Presperín, podpredseda NR SR: Hlasujeme o tomto návrhu. Hlasujte o postúpení tohto zákona vlády do tretieho čítania, ktorý vláda predložila do Národnej rady. Hlasujte. (Hlasovanie.) Prítomných je 106 poslancov, za 101, proti nikto, zdržali sa 3, nehlasovali 2. Konštatujem, že tento návrh sme schválili. Dovoľte mi medzitým, ako prejdeme k tretiemu čítaniu, privítať ešte na balkóne rokovacej sály Národnej rady žiakov zo Základnej školy z Čadce. (Potlesk.) Ďakujem pekne. Pristúpime k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pani poslankyňa Tóthová, hlásite sa do rozpravy k tretiemu čítaniu? Nie. Čiže vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Hlasujte, prosím. Hlasujte ako o celku. (Hlasovanie.) Prítomných je 108 poslancov, za 100, proti nikto, zdržali sa 3, nehlasovalo 5. Konštatujem, že Národná rada Slovenskej republiky schválila vládny návrh zákona o ozbrojených silách Slovenskej republiky. Nasleduje hlasovanie v druhom čítaní o vládnom návrhu zákona o brannej povinnosti (tlač 1314). Spoločným spravodajcom bol pán poslanec Kanis. Prosím, keby sa ujal slova a uvádzal hlasovanie v druhom čítaní. P. Kanis, poslanec: Vážený pán predsedajúci, tento návrh zákona bol závislý od textu, ktorý prejde v zákone o obrane. V spoločnej správe sa navrhuje hlasovať o bodoch spoločnej správy, ktoré odporúča schváliť a ktoré neodporúča schváliť. Ale je tu päť bodov, ktoré sú odporúčané na samostatné hlasovanie, a preto aby sme mali úplne jasno v týchto veciach, navrhol by som, pán predsedajúci, overiť tieto dôsledky prijatého zákona o obrane do tohto textu a navrhoval by som, aby sa o tomto návrhu zákona hlasovalo alebo na konci tohto hlasovacieho štádia, lebo ich potrebujem overiť, alebo potom až hlasovať o piatej hodine poobede. I. Presperín, podpredseda NR SR: Páni poslanci, hlasovať o tomto návrhu zákona budeme o 17.00 hodine v bloku hlasovaní, ktorý je o 17.00 hodine. Vážení páni poslanci, panie poslankyne, prosím teraz pána poslanca Prokopoviča, aby uvádzal hlasovanie k tlači 1587. ( Pokračovanie v rokovaní o návrhu vlády na skrátené legislatívne konanie o vládnom návrhu zákona o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov .)